als_Latn bos_Latn hrv_Latn
Ne Shqiperi zevendes presidenti i grupit te se majtes ne parlamentin europian, Knut Fleckenstein, u shpreh sot optimist per rikthimin ne parlament javen e ardhshme te opozites shqiptare. Ai i beri keto komente ne perfundim te takimit me kreun e opozites Lulzim Basha. Gjate mbremjes se djeshme zoti Fleckenstein u takua me kryetarin e parlamentit Ilir Meta dhe me kryeministrin Edi Rama. “Pata bisedime te mira me kryetarin e parlamentit, kryeministrin dhe zotin Basha dhe jam shume optimist se kemi gjetur menyren qe javen e ardhshme te jene ne parlament te gjithe. Une vertete shpresoj se opozita do te shkoje ne parlament dhe jam shume optimist”, nenvizoi ne nje deklarate te shkurter zoti Fleckenstein, i cili eshte dhe relatori per Shqiperine ne parlamentin europian.
Eurodeputeti Fleckenstein eshte mandatuar nga e majta ne parlamentin europian per te ndermjetesuar mes paleve ne Shqiperi. Misioni i tij do te pasohet te dielen, nga ai i eurodeputetit Eduard Kukan, i mandatuar nga grupimi i se djathtes ne parlamentin europian. Zoti Kukan eshte nje njohes i mire i realitetit politik shqiptar. Per disa vite me radhe ai ka qene drejtues i delegacionit te parlamentit europian per Shqiperine.
Pas takimit me zotin Fleckenstein, kryetari i opozites deklaroi se “deshira jone ka qene te jemi ne nje parlament ku nuk dhunohet kushtetuta”. Ai nuk u shpreh nese deputetet demokrate do te jene javen e ardhshme ne parlament. “Procesi qe ka nisur eshte nje proces komunikimi dhe mendoj se ja vlen rezultati qe presim, nje parlament mirefunksional, ku flitet per interesat e qytetareve, ku zbatohet kushtetuta dhe ku fjale e lire respektohet”, tha zoti Bsha duke shtuar se “eshte vullneti politik i mbrapsht qe e solli ketu situaten. Shpresoj qe vullneti i mbare politik te coje ne zgjidhje”.
Ndersa nga kryeministri Edi Rama nuk pati njoftim mbi takimin e mbremshem me zotin Fleckenstein, kryetari i parlamentit Ilir Meta nga ana e tij deklaroi se “ne kemi qene dhe jemi te hapur per çdo dialog apo qofte edhe marreveshje qe bazohet edhe mbi parime demokratike edhe ne respekt te parimeve kushtetuese qe ndihmon ne funksionimin me te mire te Kuvendit te Shqiperise dhe ne krijimin e hapesirave te nevojshme per opoziten”.
Misioni ndermjetesues i dy eurodeputeteve u paralajmerua dy dite me pare permes nje deklarate te perbashket. “Mesazhi i europarlamentareve do te jete i njejte: te inkurajojne opoziten te rikthehet ne parlament, permes rivendosjes se dialogut politik dhe pjesmarrjes ne punimet parlamentare” e nga ana tjeter “te inkurajojne te gjithe partite politike te angazhohen ne nje proces qe çon drejt dekriminalizimit te Parlamentit dhe institucioneve te tjera publike”, sakteson deklarata. Ende nuk dihet se cfare eshte rene dakort per kete proces. Mbreme zoti Meta tha se “ne kemi qene dhe mbetemi te hapur per çdo iniciative qe do te propozohej nga opozita e cila ka ngritur kete pretendim disa here edhe ne drejtim te nje kontrolli me te mire te figures se parlamentareve dhe te gjithe perfaqesuesve publike sot edhe ne te ardhme. Por nje propozim apo nje draft i tille ende nuk mund te konfirmohet nga askush”.
Ndoshta per kete pike do te mund te mesohet ne momentin perfundimtar, pasi te kete mbyllur misionin e tij te dielen dhe te henen ne Tirane, edhe eurodeputeti Kukan.
als_Latn als_Latn als_Latn als_Latn als_Latn als_Latn